Dotácie na zvyšovanie energetickej efektívnosti na strane výroby aj spotreby a zavádzanie progresívnych technológií v energetike

Termín vyhlásenia výzvy:

24. máj 2013

Termín uzavretia výzvy:

22. august 2013

Kto môže žiadať:

- podnikateľské subjekty zapísané do Obchodného registra

- dátum vzniku najneskôr 1.1.2012

- max. 1000 zamestnancov a 50 mil. obrat

- miesto realizácie mimo Bratislavského kraja (nerozhoduje sídlo žiadateľa)

- činnosť žiadateľa v oblasti výroby alebo služieb s výnimkou poľnohospodárstva, ťažby uhlia a lignitu, oceliarskeho odvetvia, odvetvia syntetických vlákien, lodného staviteľstva (podľa SK NACE sú oprávnené činnosti sekcie B – okrem ťažby uhlia a lignitu, C – okrem prvovýroby, D – dodávka elektriny, plynu, pary a studeného vzduchu, E – trieda 38.21)

Na čo sa dá žiadať:

1. rekonštrukcia a modernizácia stavebných objektov v oblasti priemyslu a služieb na to nadväzujúcich za účelom zníženia ich energetickej náročnosti a to:

a. zlepšením tepelnoizolačných vlastností vonkajšieho povrchu obvodovej konštrukcie objektov

b. rekonštrukciou a modernizáciou vykurovacích systémov, systémov ohrevu teplej vody a klimatizačných systémov,

c. rekonštrukciou a modernizáciou systémov osvetlenia.

2. rekonštrukcia a modernizácia existujúcich energetických zariadení za účelom zvýšenia energetickej účinnosti;

3. rekonštrukcia a modernizácia systémov výroby a rozvodu stlačeného vzduchu;

4. zavádzanie systémov merania a riadenia v oblasti výroby a spotreby energie za účelom zníženia spotreby energie; uvedené nezahŕňa nákup energeticky úspornejších výrobných technológií;

5. výstavba, modernizácia a rekonštrukcia

a. rozvodov energie, resp. rozvodov energetických médií;

b. systémov vonkajšieho osvetlenia priemyselných areálov.

6. výstavba, modernizácia a rekonštrukcia zariadení pre vysoko účinnú kombinovanú výrobu elektriny a tepla;

7. rekonštrukcia a modernizácia existujúcich energetických zariadení s maximálnym inštalovaným tepelným výkonom 50 MWt na báze fosílnych palív na zariadenia využívajúce biomasu

a. na výrobu tepla

b. v kombinovanej výrobe s využitím technológie ORC (organický Rankinov cyklus)

8. využívanie obnoviteľných zdrojov energie, t. j. výstavba:

a. zariadení na výrobu biometánu;

b. zariadení na využitie aerotermálnej, hydrotermálnej alebo geotermálnej energie s použitím tepelného čerpadla;

c. zariadení na využitie geotermálnej energie priamym využitím geotermálnej energie na výrobu tepla, elektriny a prípadne aj v kombinácii s tepelným čerpadlom; vrátane výstavby, modernizácie a rekonštrukcie rozvodov tepla,

d. zariadení na výrobu a energetické využívanie bioplynu, plynu z termochemického splyňovania biomasy, skládkového plynu a plynu z čističiek odpadových vôd.

Súčasťou oprávnených výdavkov podľa bodu 6, 7b, 8c a 8d môže byť aj vybudovanie, modernizácia, resp. rekonštrukcia prípojky pre zariadenie na výrobu elektriny do lokálnej alebo regionálnej distribučnej sústavy.

Jedným projektom môže byť realizovaných viacero oprávnených aktivít.

Výška dotácie:

- veľký podnik (do 1000 zamestnancov):

40% západné Slovensko, 50% stredné a východné Slovensko

- stredný podnik (do 250 zamestnancov)

45% západné Slovensko, 55% stredné a východné Slovensko

- malý podnik (do 50 zamestnancov)

50% západné Slovensko, 60% stredné a východné Slovensko

Výška dotácie:

min. 60 000 EUR

max. 2,5 mil. EUR

alokácia: 21 200 000 EUR

viac informácií:

<http://www.economy.gov.sk/kod-vyzvy-kahr-21sp-1301/140581s>

verejne sprístupnené dielo MEDIA COELI ® podmienky: [www.mediacoeli.sk](http://www.mediacoeli.sk/detail-29-mediacoeli_Licen%C4%8Dn%C3%A1_dohoda_na_verejne_spr%C3%ADstupnen%C3%A9_diela_MEDIA_COELI_%C2%AE.html)

Váš konzultant: